hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ja hu ja hu en hu en en es es es es en hu de hu hu hu hu hu hu hu hu de hu hu hu hu hu hu hu hu hu hu hu hu hu hu it pt hu hu hu hu hu hu eo hu hu hu hu hu
Számos Oscar jelöltnek fejfájást okoz, hogy nem jelentkezhet be online a gálánSzámos Oscar jelöltnek fejfájást okoz, hogy nem jelentkezhet be online a gálán - Mozi, Film Online Magazin - MoziNéző
Írta: MTI | 2021,márc,25 | Oscar-díj | 0 |
“Bensőséges, személyes részvétellel megrendezett, de biztonságos” gálát tervezett Steven Soderbergh és két producertársa, Stacey Sher és Jesse Collins a 93. Oscar-díjátadóra, amelyről kizárták az online bejelentkezés lehetőségét. A pandémia miatt már elfogadottá vált zoomos részvétel elvetése azonban számos Oscar-jelöltnek okoz fejfájást, mivel költséges és nehéz megszervezni személyes megjelenésüket.
A Variety és a Deadline hollywoodi hírportálok szerdai beszámolói szerint néhány stúdió vezetői és publicistái a logisztikával, a költségekkel és a karanténnal kapcsolatos problémákra panaszkodtak a filmakadémiának, melyek a ceremónián való zoomos részvétel kizárása miatt merültek fel.
A filmakadémia egyelőre nem reagált a megkeresésekre.
A 93. Oscar-gálát április 25-én rendezik meg a Los Angeles-i Dolby Színházban és Union Pályaudvaron.
A műsor producerei a jelölések március 15-i bejelentése után hozták nyilvánosságra, hogy a gálán nem lesz lehetőség zoomos bejelentkezésre, és arra bátorították a jelölteket, hogy személyesen vegyenek részt a ceremónián.
A jelöltek közül azonban sokan tartózkodnak az Egyesült Államokon kívül, a legjobb film kategóriában is díjesélyes Ígéretes fiatal nő című alkotás kilenc jelöltje, köztük a rendező Emerald Fennell és a főszereplő Carey Mulligan is Nagy-Britanniában él, ahol a jövő héttől május közepéig megtiltották a nem létfontosságú külföldi utazásokat.
A legjobb nemzetközi film kategóriában jelölt produkciók képviselőinek Dániából, Hongkongból, Romániából, Tunéziából és Boszniából szintén nehézségekbe ütközik az utazása. A mintegy 200 Oscar-jelölt közül másoknak is gondot jelent, hogy egy utazás miatt vállalniuk kellene a karantént.
A Kaliforniába érkezőknek eleve tíz napra karanténba kell vonulniuk. A külföldről Amerikába érkezőknek pedig szintén különböző karanténszabályoknak kell megfelelniük.
A Variety értesülése szerint az ebben a tárgyban a hétre tervezett megbeszélést a filmstúdiók és az filmakadémia között lefújták.
Az elmúlt hónapokban több olyan díjátadó gálát rendeztek, amelyek a korlátozott számú személyes részvételt a virtuális műsorral ötvözték. Ezek tévés közvetítésének azonban nagyon alacsony volt a nézettsége: a Golden Globe- és a Grammy-díjátadót évtizedek óta nem nézték olyan kevesen, mint idén.
Soderbergh, Sher és Collins a filmakadémia tagjainak és az Oscar-jelölteknek küldött levelében leszögezte, hogy képesek biztonságosan megrendezni személyes részvétellel a ceremóniát. Biztosították a résztvevőket arról, hogy az eseményt úgy kezelik, mint egy forgatási helyszínt, a résztvevőket gyorsteszttel szűrik.
Mint írták, élvezhető műsort akarnak nyújtani a nézők millióinak és a személyesen megjelenő közönségnek, ezért a zoomos részvételt nem tekintik opciónak.
A meghívottak nyugalmának biztosítására találták ki, hogy az Oscar-gála előtti másfél órában a Los Angeles-i Union Pályaudvar udvarán teremtik meg a biztonságos körülményeit az Oscar-jelöltek és vendégeik találkozásának és gyülekezésének.
A show producerei hangsúlyozták, hogy a filmalkotók történetei fontosak és a történeteket megfilmesítő művészek is számítanak. Éppen ezért minden Oscar-jelöltnek egyenlő lehetőséget akarnak nyújtani a bemutatkozásra.
A műsorról annyit árultak el, hogy bensőséges, személyes eseményt szerveznek a Union Pályaudvaron, de a közben a műsor egyes részei élőben jelentkeznek a Dolby Színházból.
A díjazottakat arra kérték, hogy ne papírról olvassák fel beszédjüket, hanem tegyék azt is személyessé, hogy a tévénézők ne hőköljenek vissza a felsorolásoktól.
93. OSCAR 2021 – Jelöltek teljes listája
Előző Helen Mirren gonoszt játszik a Shazam! folytatásában
Következő Négy újabb fesztiválon versenyez a Post Mortem című magyar film
2017 Oscar-díj – A vasárnapi gála előtt csak ketten tudják a világon, kik kapják a díjakat
Lady Gaga az Oscar gála színpadán
Akik már OSCAR nyertesek
Oscar-díj – A Mank kapta a legtöbb jelölést és Vanessa Kirby is esélyes a díjra
Új filmek | Mozi, film hírek
Peter von Kant (2022)
Gyűrűk Ura-trilógia – Középfölde újra mozivásznon!
Valami madarak – Elkezdődött Hevér Dániel első mozifilmjének forgatása
Ecc, pecc, ki lehetsz? (See How They Run) 2022
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
Peter von Kant (2022)
Gyűrűk Ura-trilógia – Középfölde újra mozivásznon!
Valami madarak – Elkezdődött Hevér Dániel első mozifilmjének forgatása
Ecc, pecc, ki lehetsz? (See How They Run) 2022
Elegant Themes által tervezett | Powered by WordPress